  Туспуктэм: vk.com (Клубная система Сарапульского района) Майя Бывальцева 21-тӥ толсуре Сарапул ёросысь Сигаево черкогуртын нырысьсэ кинотеатр усьтӥзы. Нырысетӥ кино учкисьёс пиналъёс луизы. Со сярысь ёросысь клуб сӧзнэтлэн «ВКонтакте» мерлыко вотэсысь огиназ ивортӥзы. «Спектр» кинозалэ туала кинопроекторъёс, ӟечлыко куараен сӧзнэт, небыт пуконъёс басьтӥзы. « "Спектр" кинозалэз усьтон – со кино учкон гинэ ӧвӧл, со вераськыны, тодматскыны, выль мылкыд басьтыны луонлык но » Сарапул ёросысь клуб сӧзнэт Ӵектосэз Россиысь лулчеберетъя министерство но Кино фонд юрттэмен улонэ пыӵатӥзы. Кинозал лэсьтыны 9 миллион манет висъязы. Тегъёс: Удмуртия кинотеатр Сарапул Лулчеберет  